סוריה נמסקר

"סוּרְיָה נָמַסְקַר" או "ברכת השמש" (בסנסקריט: सूर्यनमस्कार, Sūryanamaskāra), היא תרגול ביוגה המשלב רצף פעולות של כ-12 אסאנות (תנוחות יוגה). רצף האסאנות תועד לראשונה כיוגה בתחילת המאה ה-20, אם כי תרגילים דומים היו בשימוש בהודו לפני כן, למשל בקרב מתאבקים. הרצף הבסיסי כולל מעבר ממצב עמידה לתנוחות כלב כלפי מטה ומעלה ואז חזרה למצב עמידה, אך וריאציות רבות אפשריות. הסט של 12 האסאנות מוקדש לאל השמש ההינדי, סוריה. במסורות הודיות מסוימות, כל אחת מהתנוחות קשורה למנטרה אחרת, ולצליל יסודי אחר (ביג'ה ).

רקע
מקורותיה המדויקים של ברכת השמש אינם ברורים, אך הרצף הפך לפופולרי בתחילת המאה ה-20 על ידי בהוואנראו שריניוואסראו פאנט פראטינידי, הראג'ה של נסיכות אונד (Aundh), והתקבל כתרגול יוגה על ידי המלומד קרישנהמצ'ריה בארמון מייסור, שם נערכו שיעורי ברכת השמש. קרישנמצ'ריה לימד מורי יוגה חשובים כמו פטאבי ג'ויס  וב.ק.ס. איינגר, אשר לימדו את תלמידיהם ברחבי העולם את המעברים בין האסאנות שמקורן בברכת השמש.

מקורות
מקורותיה של ברכת השמש מעורפלים; המסורת ההודית קושרת את הקדוש סמארת' רמדאס  בן המאה ה-17 לתרגילי ברכת השמש. בשנות ה-20 של המאה ה-20, בהוואנראו שריניוואסראו פאנט פראטינידי, הראג'ה של אונד, הפך את השיטה לפופולרית וקרא לה בשם, ותיאר אותה בספרו משנת 1928 The Ten-Point Way to Health: Surya Namaskars.

ברכות שמש עתיקות אך פשוטות יותר, כגון Aditya Hridayam, המתוארות בראמאיאנה, אינן קשורות לרצף האסאנות המודרני. האנתרופולוג ג'וזף אלטר מציין כי ברכת השמש לא תועדה בשום טקסט של האטה יוגה לפני המאה ה-19. באותה תקופה, ברכת השמש לא נחשבה ליוגה, ותנוחותיה לא נחשבו לאסאנות.

חוקר היוגה נורמן סיומן  הציע שקרישנמצ'ריה, "אבי היוגה המודרנית", השתמש בתרגילי המתאבקים ההודים המסורתיים, הנקראים דאנדות (בסנסקריט: दण्ड daṇḍa, מַטֵה), כבסיס לרצף ולוויניאסות, תנועות המעבר בין האסאנות.

תיאור
איינגאר יוגה
ברכת השמש היא רצף של כ-12 אסאנות יוגה המחוברות בתנועות קפיצה או מתיחה, המשתנות במקצת בין אסכולות. באיינגאר יוגה, הרצף הבסיסי הוא טדסאנה (תנוחת ההר), אורדוה האסטאסאנה (תנוחת עץ הדקל), אוטנאסאנה (כיפוף לפנים), אוטנאסאנה עם הראש למעלה, אדהו מוקה סוונסאנה (כלב מביט מטה), אורדוה מוקה סוונסאנה (כלב מביט מעלה), צ'טורנגה דאנדאסאנה (קרש בעל 4 גפיים), ואז היפוך הרצף כדי לחזור לטדסאנה; ניתן להכניס תנוחות אחרות לרצף.

שיבננדה יוגה
ביוגה של שיבננדה, רצף ברכת השמש שונה במקצת מרצף איינגאר: טדסאנה (תנוחת ההר), אורדוה האסטאסאנה (תנוחת עץ הדקל), אוטנאסאנה (כיפוף לפנים), אנג'אניאסאנה (חצי סהר), פאלקאסאנה (קרש גבוה), צ'טורנגה דנדאסאנה (קרש בעל 4 גפיים), אורדוה מוקה סוונסאנה (כלב מביט מעלה), אדהו מוקה סוונאסנה (כלב מביט מטה), ואז היפוך הרצף כדי לחזור לטדסאנה.

אשטאנגה יוגה
ישנם שני רצפים בסיסיים של סוריה נמסקר, רצף א' ורצף ב':

סדרת התנוחות ברצף א' הן: פראנמסנה (תנוחת התפילה), אורדוה האסטאסאנה (תנוחת עץ הדקל), אוטנאסאנה (כיפוף לפנים), פאלקאסנה (קרש גבוה), צ'טורנגה דנדאסאנה (קרש בעל 4 גפיים), אורדוה מוקה סוונסאנה (כלב מביט מעלה), אדהו מוקה סוונאסנה (כלב מביט מטה), אוטנאסאנה (כיפוף לפנים), וחזרה לפראנמסנה (תנוחת התפילה).

סדרת התנוחות ברצף ב' הן: פראנמסנה (תנוחת התפילה), אוטקטאסנה (תנוחת הכסא), ארדה אוטאנאסנה (חצי קיפול לפנים), פאלקאסנה (קרש גבוה), צ'טורנגה דנדאסאנה (קרש בעל 4 גפיים), אורדוה מוקה סוונסאנה (כלב מביט מעלה), אדהו מוקה סוונאסנה (כלב מביט מטה), Virabhadrasana I (תנוחת הלוחם 1), חזרה לפאלקאסנה עם תנוחת הלוחם 1 לצד השני, חזרה לפאלקאסנה דרך אדהו מוקה סוונאסנה (כלב מביט מטה), ארדה אוטאנאסנה (חצי קיפול לפנים), אוטנאסאנה (כיפוף לפנים), אוטקטאסנה (תנוחת הכסא), וחזרה לפראנמסנה.

ישנו רצף חדש יותר, רצף ג', המשלב את תנוחת שמונה הגפיים (אשטנגה נמסקרה) עם שני הרצפים האחרים.

מנטרות
במסורות יוגה מסוימות, כל שלב ברצף קשור למנטרה. במסורות הכוללות את שיבננדה יוגה, הצעדים קשורים לשנים עשר שמותיו של אל השמש סוריה:
שלב
(אסאנה)מנטרה
(שם סוריה)תרגום:
אום, ברכות למי ש...טדסאנהॐ मित्राय नमः Oṃ Mitrāya Namaḥאוהב את כולםאורדוה הסטאסנהॐ रवये नमः Oṃ Ravaye Namaḥגורם לכל השינוייםפדהאסטאסנהॐ सूर्याय नमः oṃ Sūryāya Namaḥמשרה את כל הפעילותאנג'ניאסאנהॐ भानवे नमः Oṃ Bhānave Namaḥמפזר אורפרבטאסנהॐ खगाय नमः Oṃ Khagāya Namaḥנע בשמייםאשטנגה נמסקרהॐ पूष्णे नमः Oṃ Pūṣṇe Namaḥמזין את כולםבהוג'נגאסנהॐ हिरण्यगर्भाय नमः Oṃ Hiraṇya Garbhāya Namaḥמכיל את קרני הזהבפרבטאסנהॐ मरीचये नमः Oṃ Marīcaye Namaḥמחזיק ראגהאשווה סנצ'לנסנהॐ आदित्याय नमः Oṃ Ādityāya Namaḥהוא בנה של אדיטיפדהאסטאסנהॐ सवित्रे नमः Oṃ Savitre Namaḥמייצר הכלאורדוה הסטאסנהॐ अर्काय नमः oṃ Arkāya Namaḥראוי לסגוד לוטדסאנהॐ भास्कराय नमः Oṃ Bhāskarāya Namaḥיוצר הברקים
ממוזער|201x201 פיקסלים|מפת חמש הצ'אקרות בגוף האדם: סוודהיסטאנה (צ'אקרת המין), מאניפורה (צ'אקרת מקלעת השמש), אנאהאטה (צ'אקרת הלב), וישודהה (צ'אקרת הגרון), אג'נה (צ'אקרת העין השלישית)
המסורת ההודית מקשרת את הצעדים לשש מנטרות ביג'ה (צליל יסוד "זרע") ולחמש צ'אקרות (נקודות מוקד של הגוף העדין):
שלב (אסאנה)מנטרהצ'אקרהלנשוםטדסאנהॐ ह्रां Oṃ Hrāṁצ'אקרת הלבנשיפהאורדוה הסטאסנהॐ ह्रीं Oṃ Hrīṁצ'אקרת הגרוןשאיפהפדהאסטאסנהॐ ह्रूं Oṃ Hrūṁצ'אקרת המיןנשיפהאשווה סנצ'לנסנהॐ ह्रैं Oṃ Hraiṁצ'אקרת העין השלישיתשאיפהפרבטאסנהॐ ह्रौं Om Hrauṁצ'אקרת הגרוןנשיפהאשטנגה נמסקרהॐ ह्रः Oṃ Hraḥצ'אקרת מקלעת השמשהפסקהבהוג'נגאסנהॐ ह्रां Oṃ Hrāṁצ'אקרת המיןשאיפהפרבטאסנהॐ ह्रीं Oṃ Hrīṁצ'אקרת הגרוןנשיפהאשווה סנצ'לנסנהॐ ह्रूं Oṃ Hrūṁצ'אקרת העין השלישיתשאיפהפדהאסטאסנהॐ ह्रैं Oṃ Hraiṁצ'אקרת המיןנשיפהאורדוה הסטאסנהॐ ह्रौं Oṃ Hrauṁצ'אקרת הגרוןשאיפהטדסאנהॐ ह्रः Oṃ Hraḥצ'אקרת הלבנשיפה

קישורים חיצוניים

 "ברכת השמש", באתר היוגה והיוגה-תרפיה
 "אסאנה בקטנה: ברכות לשמש", באתר יוגה במסע

 "Sonic salutations to the sun", באתר Daily Star (באנגלית)

סרטונים




הערות שוליים

קטגוריה:יוגה
קטגוריה:הודו: דת ופילוסופיה
קטגוריה:תרגילי התעמלות